ΓΡΑΠΤΗ ΕΡΩΤΗΣΗ P-3454/01

υποβολή: Emmanouil Bakopoulos (GUE/NGL) προς την Επιτροπή

(6 Δεκεμβρίου 2001)

Θέμα: Επιδοτήσεις για αιγοπρόβατα

Ερωτάται η Επιτροπή πόσα χρήματα έχουν δοθεί, από τα κοινοτικά κονδύλια για την εξισωτική αποζημίωση αιγοπροβάτων για το έτος 2000 και πόσα για κάθε αιγοπρόβατο. Επίσης, πόση είναι η επιδότηση για τα επιλέξιμα αιγοπρόβατα για το 2001· Αυτά τα χρήματα έχουν δοθεί στο Ελληνικό Δημόσιο, και εάν ναι, πότε·

Απάντηση του κ. Fischler εξ ονόματος της Επιτροπής

(15 Ιανουαρίου 2002)

Κατά το οικονομικό έτος 2000 του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) τμήμα Εγγυήσεων, η Ελλάδα πραγματοποίησε και δήλωσε, δαπάνες στο πλαίσιο ενισχύσεων για αιγοπρόβατα ανερχόμενες συνολικά περίπου σε 227,25 εκατ..

Το ΕΓΤΠΕ τμήμα Εγγυήσεων αναγνώρισε τις δαπάνες αυτές αλλά τις απέδωσε μόνον εν μέρει εξαιτίας του προστίμου που εφαρμόστηκε στο εν λόγω κράτος μέλος λόγω καθυστέρησης στην εφαρμογή του ολοκληρωμένου συστήματος διαχείρισης και ελέγχου.

Συνεπώς, η κοινοτική χρηματοδότηση μειώθηκε κατά το εν λόγω πρόστιμο που ανήλθε περίπου σε 24,25 εκατ.. Οι δαπάνες αυτές, καθώς και η διόρθωση που εφαρμόστηκε,πόκεινται στις διαδικασίες εκκαθάρισης λογαριασμών που αποβλέπουν στον καθορισμό της οριστικής συμμετοχής του κοινοτικού προϋπολογισμού.

Το ποσόν της κυμαινόμενης πριμοδότησης ανά μη γαλακτοπαραγωγή προβατίνα για το έτος εκτροφής 2000 ανήλθε σε 17, 477 για κάθε ζώο. Για τις προβατίνες γαλακτοπαραγωγής και για τις αίγες το ποσόν της πριμοδότησης ανήλθε σε 13,982 για κάθε ζώο.

Όσον αφορά τις μειονεκτούσες περιφέρειες, για τις μη γαλακτοπαραγωγές προβατίνες δόθηκε το δικαίωμα συμπληρωματικής σταθερής πριμοδότησης για τους αγρότες ανερχόμενο σε 6,641 για κάθε ζώο. Το ποσό αυτό ανέρχεται σε 5,977 για κάθε ζώο στην περίπτωση της προβατίνας γαλακτοπαραγωγής και των αιγών.

Κατά τον καθορισμό του ποσού της δεύτερης προκαταβολής της κυμαινόμενης πριμοδότησης ανά προβατίνα για το έτος εκτροφής 2001 στις 21 Σεπτεμβρίου 2001, το εκτιμώμενο ποσό της πριμοδότησης για τις μη γαλακτοπαραγωγές προβατίνες ανερχόταν σε 10,779 ανά προβατίνα. Για τις γαλακτοπαραγωγές προβατίνες και τις αίγες το εκτιμώμενο ποσό της πριμοδότησης ανερχόταν σε 8,623 για κάθε ζώο.

Η οριστική τιμή της κυμαινόμενης πριμοδότησης για το έτος 2001 θα καθοριστεί τον Ιανουάριο του έτους 2002. Δεδομένης της σταθερότητας των τιμών για τα αιγοπρόβατα, το συνολικό ποσό της πριμοδότησης αναμένεται ότι θα είναι κατώτερο από τις εκτιμήσεις που έχουν ήδη διατυπωθεί.

Κατά το οικονομικό έτος ΕΓΤΠΕ τμήμα Εγγυήσεων 2001, η Ελλάδα πραγματοποίησε και δήλωσε δαπάνες για ενισχύσεις αιγοπροβάτων ανερχόμενες σε συνολικό ποσό περίπου 200,58 εκατ.. Το ΕΓΤΠΕ τμήμα Εγγυήσεων αναγνώρισε εξ ολοκλήρου τις δαπάνες αυτές στο πλαίσιο των μηνιαίων δηλώσεων.

Με βάση το οικονομικό σύστημα του ΕΓΤΠΕ τμήμα Εγγυήσεων, το ταμείο αυτό αποδίδει τις πραγματοποιούμενες και δηλούμενες από τα κράτη μέλη δαπάνες το αργότερο την τρίτη εργάσιμη ημέρα του δεύτερου μήνα μετά το μήνα κατά τον οποίο πραγματοποιήθηκε η δήλωση. Η προθεσμία αυτή τηρείται απόλυτα από την Επιτροπή.

Οι εν λόγω δαπάνεςπόκεινται στις διαδικασίες εκκαθάρισης λογαριασμών που έχουν σκοπό τον οριστικό καθορισμό της συμμετοχής του κοινοτικού προϋπολογισμού.

>ΚΤΜ ΟΠΝΒΧΒ>